Aalborg Stiftstidende, 1834-07-26
Blandede Efterretninger. En Gienstand, som for Øieblikket tildrager sig den almindelige Opmærksomhed baade i Frankrig og England, er det Spørgsmaal, hvor Don Carlos er bleven af. At han har forladt England, er vist, men om han har begivet sig til Spanien, og til den Ende gjennemreist Frankrig med falske Passe, kan endnu vel ikke betragtes som ganske afgjort, skjøndt meget taler for denne Formodning. J Paris havde Efterretningen om hans Forsvinden fra England allerede vakt Opmærksomheden, men denne spændtes endnu mere, da Banquiren Hr. Jauge tilstillede Redacteuren af Gazette følgende Skrivelse, som strax efter læstes i dette Blad. "Jeg iler med at tilmelde Dem, at jeg har erholdt et Brev fra Spanien, i hvilket man officielt underretter mig om, at Hs. M. Kong Carl den 5te d. 9de d. M. er indtruffen midt iblandt fine troe Undersaatter, der staae under Vaaben for at forat forsvare hans Rettigheder. Hans Ankomst har overalt fremkaldt den mest levende Enthusiasme. Jdet H. M. Kong Carl den 5te tilstaaer mig Titel af sin Banquier, har han behaget at modtage mine Tilbud angaaende Negoceringen af et Laan, hvis Betingelser vel allerede for længe siden ere fastsatte, men hvis Publication efter fælleds Aftale er bleven udsat indtil det blev bekjendt, at Hs. Majestæt var ankom men paa sit Kongeriges Grund. Da denne Begivenhed nu er indtruffen, er det min Pligt at underrette Publicum om dette Laan, og tilkjendegive, at en Prospectus over samme ufortøvet vil blive udgivet, og at Underskrifterne modtage paa mit Contoir." Dette Brev ledsager Gazette med Efterretningen om at Prindsen er indtruffen i Elisondo, hvor han er bleven modtaget med stor Enthusiasme, og har organiseret et af Provindsernes Juntaer sammensat Regjeringsraad. - Medens denne Bekjendtgjørelse var Gienstand for den almindelige Opmærksomhed og Omtale, overraskedes man atter ved at erfare, at Hr. Jauge, Dagen efter hiin Annonce, var bleven arresteret midt paa Børsen af en Politicommissair som lod ham stige ind i en Fiacre, og strax kjørte afsted med ham. Dette Regjeringens Skridt fortolkes atter meget forskjelligen. Han er bleven arresteret - sige Nogle som en Løgner, og det Hele er en Børspeculation. Han er anholdt, sige Andre, fordi Sagen er alt for vis, og Regieringen, som har anerkjendt den spanske Dronning, ikke vil tillade at der i Paris aabnes et Laan for Don Carlos. Han er anholdt, sige endelig Andre, fordi Regjeringen vilde have en Leilighed til at eftersee hans Papirer. Saameget synes imidlertid vist, at den franske Regjering endnu den 16de ikke havde nogen officiel Efterretning om D. Carlos's Skjebne. og ogsaa fra Provindserne ere Rygterne modsigende. Saalede fortælles fra Bourdeaux, at han er reist igjennem Staden, incognito, medens derimod den spanske Consul i Bayonne, skal have forsikkret, at det Hele er et Blændværk. At den ministerielle J. de Paris imidlertid heelder til den Mening, at Sagen forholder sig rigtig, skjønnes af Følgende, hvor dette Blad endog foretager sig at motivere Jnfantens Skridt Kun altfor visse - hedder det - synes de betingelser af være, ved hvis Tilstaaelse det er lykkedes D. Carlos at faaes hiint oftomtalte Laan istandbragt. Saasnart nemlig denne Prinds, paa hvem Absolutisternes Haab, hvad Spanien angaaer, beroer, indtraf i England, gik hans første Bestræbelselud paa at faae et Laan afsluttet. Men Capitalisterne, til hvem han henvendte sig, skammende sig ved hans hidtil udviste Adfærd. De følte, at den eminente Forsigtighed, med hvilken han hidtil havde holdt sig fjernet fra Kamppladsen, var mere skikket til at garantere hans personlige Sikkerhed, end hans Sags heldige Udfald, og forlangte derfor, som en ufravigelig betingelse for et Laans Afslutning, at han skulden vende tilbage til Spanien. Prindsen, hvem hverken Udsigtens til Kronens Tab, eller Synet af det for ham udgydte Blod kunde indgive det mindste Anstød af Mod, underkastede sig denne fornedrende Betingelse, og lovede mod nogle Millioner at vende tilbage til Spanien, og ved dette absurde Forsøg at begunstige nogle dumdristige Speculanters Planer. Sandels- Ankomsten af et saadant Overhoved - hvis ellers Rygtet stadfæster sig - er fortrinlig skikket til at fremkalde de Triumfsange, som istemmes af hans Parties Journaler." -J. de Paris søger tillige at undskylde det franske Politi, Anledning af de spottende bemærkninger, som Oppositionsbladene gjøre mod samme, fordi det lod D. Carlos uhindre, passere tvers igjennem Landet, af alt Hvilket sees, at man i Paris helder til den Mening, at D. Carlos virkelig befinder sig i Spanien. Nærmere Oplysning om den hel gaadefulde Sag kan man vel vente med næste Post. F.